ผมขลิป อวัยวะเพศ มาแล้ว 19 ปี แต่ เป็นรอยแผล ที่เย็บไม่สวย (เย็บเป็นตุ่มนูน) เวลามีเพศสัมพันธ์ กับแฟนจึงไม่มั่นใจ และเขิลอายตลอด ถ้าผมไป รพ. สามารถ ตกแต่งใหม่ได้ไหมครับ และต้องไปหาแผนกไหน ของ รพ. ครับ
สวัสดีค่ะ ในที่นี้อาจจะเป็นกรณีที่เป็นแผลเป็นนูน หรือการที่แผลมาสมานกันแล้วเกิดนูนขึ้นมารอยแผลเป็นมักมีลักษณะที่ต่างจากผิวหนังปกติ โดยผิวหนังที่เป็นแผลเป็นอาจมีลักษณะแห้ง ด้าน แข็ง ตึง ระคายเคืองง่าย และมีสีที่ต่างออกไป ทำให้สังเกตเห็นได้ง่าย แผลเป็นมีอยู่หลายชนิดและขึ้นอยู่กับหลายปัจจัย อีกทั้งยังส่งผลต่อความมั่นใจ ได้ซึ่งอาจจะต้องไปพบแพทย์เพื่อตรวจดูว่าเป็นแผลเป็นนูน หรือเป็นการสมานกันของแผลที่นูนขึ้นมาเล็กน้อย แต่อาจจะตัดเนื้อบางส่วนออกและเย็บปิดให้สมานกันได้ หรือถ้าเป็นแผลเป็นนูน การใช้ยาฉีดสเตียรอยด์เฉพาะที่ก็อาจจะช่วยได้ แนะนำการไปพบแพทย์ทั่วไป หรือศัลยแพทย์เพื่อประเมินดูบาดแผลก่อนได้ หากเป็นการเย็บซ่อมแซมที่ทำได้ยาก อาจมีการส่งปรึกษาแพทย์ผู้เีชี่ยวชาญ เช่นศัลแพทย์ด้านการตกแต่งต่อไป